Niks Galis

Nikolas Georgalis (, Nikolaos Georgalis; dzimis  ASV),Thedraftreview.com Nick Galis Birthplace: Union City, New Jersey. plašāk pazīstams kā Niks Galis (, Nikos Galis), ir bijušais grieķu basketbolists, spēlējis uzbrūkošā aizsarga pozīcijā, Grieķijas izlases dalībnieks. N. Galis tiek uzskatīts par vienu no visu laiku izcilākajiem Eiropas basketbolistiem.Psarakis, Yannis, Fibaeurope.com, Nikos Galis - Europe's Greatest - Ever Scorer,

 Karjera 
Lielāko karjeras daļu aizvadījis Aris Thessaloniki sastāvā, karjeras beigu posmā pārstāvēja Panathinaikos Athens. Karjeras laikā kļuva par astoņkārtēju Grieķijas čempionu, kā arī septiņas reizes izcīnīja Grieķijas kausu. Piecas reizes ticis atzīts par Grieķijas līgas vērtīgāko spēlētāju.

N. Galis 11 sezonas bijis Grieķijas līgas rezultatīvākais spēlētājs, astoņas sezonas bijis rezultatīvākais arī Eirolīgā. Četrās sezonās bijis Grieķijas čempionāta labākais piespēļu devējs (1991, 1992, 1993, 1994), Eirolīgā šo titulu izpelnīdamies 1994. gadā.

Viņš ir uzstādījis vairākus rezultativitātes rekordus. N. Galis ir visu laiku rezultatīvākais Eirolīgas spēlētājs gan karjerā kopumā gūtajos punktus, gan vidēji spēlē gūtajos punktos. Tāpat viņam pieder Pasaules čempionātu rezultativitātes rekords vidēji spēlē gūtajos punktos, 1986. gada Pasaules čempionātā viņš uzstādīja viena čempionāta rezultativitātes rekordu (vidēji spēlē 33,7 punkti).

Grieķijas izlases sastāvā izcīnīja zelta medaļu 1987. gada Eiropas čempionātā Grieķijā un sudrabu 1989. gada Eiropas čempionātā Dienvidslāvijā.

Ticis uzņemts FIBA slavas zālē. 2008. gadā tika atzīts par vienu no 50 izcilākajiem Eirolīgas dalībniekiem.

 Atsauces 

 Ārējās saites 

 FIBA Europe profils 

Kategorija:1957. gadā dzimušie
Kategorija:ASV basketbolisti
Kategorija:Grieķijas basketbolisti
Kategorija:Saspēles vadītāji
Kategorija:Uzbrūkošie aizsargi
Kategorija:Eiropas čempioni basketbolā
Kategorija:Basketbola slavas zālē uzņemtie
Kategorija:FIBA slavas zālē uzņemtie